

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. május 26.-i rendes ülésére**

|  |
| --- |
| **Tárgyalandó napirend:****Alsóvölgy utcai önkormányzati tulajdonú ingatlanok hasznosítása** |

**A napirendet tárgyaló ülés dátuma**: **2025.05.26.**

**A napirendet tárgyaló ülés:** **Pénzügyi, Településfejlesztési és Fenntarthatósági** **Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** Nincs

**4. Tényállás bemutatása:**

Lakossági megkeresés érkezett önkormányzatunkhoz, hogy a Telki Alsóvölgy utcában található önkormányzati tulajdonú beépítetlen ingatlanokon egy ,,Fatalepet,, kíván kialakítani a kérelmező.

A telepen részben építkezési faanyag (gerenda, deszka, léc, stb.) forgalmazása, illetve egyszerű kerti bútorok: hinták, kerítés elemek, stb. forgalmazására kerülne sor.

Az ingatlan jelenlegi Helyi Építési Szabályzat szerinti besorolása Vt-Kt-R.

A Vt-Kt-R jelű építési övezetben

a) az elhelyezhető épület kizárólag sport, rekreáció, valamint szállás jellegű rendeltetést tartalmazhat;

b) lakás nem létesíthető, kivéve az alapfunkcióhoz szükséges, telkenként legfeljebb egy szolgálati lakást;

c) az elhelyezhető épület kiskereskedelmi, továbbá lakossági szolgáltató, vendéglátó rendeltetést - az a) pont szerinti rendeltetés kiegészítéseként, illetve annak kiszolgálása érdekében, önálló épületben, vagy a sport, rekreációs, szállás jellegű épület részeként, az épületben elhelyezett fő funkció zavartalan működésének feltételével tartalmazhat;

d) az előkert mérete: 5,0 m, az oldalkert mérete: 5,0 m, a hátsókert mérete: 10,0 m;

A telepítendő funkció megvalósításához a hatályos Helyi Építési Szabályzat módosítása szükséges.

A kérelmező a képviselő-testület előzetes véleményét kéri arról, hogy a tervezett telep megvalósítását az adott területen támogatja-e.

Támogató döntés esetén lehet egyeztetni a terület hasznosítása és a szükséges szabályozási eleme módosítása tárgyában.

A terület hasznosítását milyen formában támogatja ( a terület értékesítése vagy hosszú távú bérlete ). Értékesítés esetén az ingatlan eladási árának meghatározása szükséges. A terület hosszú távú bérlete esetén a bérleti díj mértékének meghatározása

Támogató döntés esetén lehet egyeztetni a terület hasznosítása és a szükséges szabályozási eleme módosítása tárgyában.

Telki, 2025. május 14.

Deltai Károly

polgármester

**Határozati javaslat**

**Telki Község Önkormányzat képviselő-testületének**

**…/2025. (V…….) Önkormányzati határozata**

**Alsóvölgy utcai önkormányzati tulajdonú ingatlanok hasznosítása**

Telki község Önkormányzat képviselő-testülete úgy határozott, hogy elvi támogatását adja a Telki Alsóvölgy utcában található önkormányzati tulajdonú beépítetlen terület megnevezésű ingatlanokon Oltean Péter kérelmező által benyújtott kérelemben foglalt Fatelep megvalósításához.

Az érintett terület hasznosítását a képviselő-testület az ingatlanok értékesítése / az ingatlanok hosszútávú (…… év ) bérlete formájában tudja biztosítani.

Felhatalmazza a polgármestert a terület hasznosítása és a szükséges szabályozási eleme módosítása tárgyában történő további egyeztetések lefolytatására.

( Értékesítés esetén )

Felkéri a Polgármesteri Hivatalt az ingatlanra vonatkozó hivatalos értékbecslés elkészíttetésére.

**Felelős:** Polgármester

**Határidő:** azonnal